ИЗВОД ИЗ ЗАПИСНИКА

са 28.редовне седнице Скупштине општине Врњачка Бања, која је одржана дана 13.11.2019. године, у великој сали Скупштине општине са почетком у 10 часова.

Овај извод из записника сачињен је у складу са чл. 106. Пословника Скупштине општине Врњачка Бања („Сл. лист општине Врњачка Бања“, бр.15/19) уз напомену да је ток седнице сниман коришћењем компјутерске технике путем бележења тонског записа на хард диску који се чува трајно и који представља оригинални записник са седнице.

На почетку седнице је утврђено да од укупно 25 одборника седници присуствује 21 одборника, и то: Иван Радовић, Миљко Арсић, Дане Станојчић, Јелена Дишовић Ђукић, Марина Ђорђевић, Мирослав Веселиновић, Весна Бурмазовић, Предраг Џамић, Милан Плањанин, Весна Милићевић, Слађана Терзић, Ненад Николић, Срђан Удовичић, Наташа Перовић, Јордан Пецић, Драгољуб Богдановић Војислав Вујић, Андрија Боћанин, Родољуб Џамић, Ђорђе Петровић и Снежана Стојановић.

Одсутни су: Владан Јоцић, Бранка Милошевић, Матеја Мијатовић и Зоран Сеизовић.

Иван Радовић, председника СО је известио о томе која су лица позвана да присуствују седници и нагласио да седницу преноси Врњачка РТВ.

Председник СО је ставио на изјашњавање Извод из записника са 27.седнице, одржане 10.9.2019.године.

Родољуб Џамић је рекао да није био присутан тој седнице, те да ће да буде уздржан, али је поставио питање када ће се наставити разговори са челницима ЕПС-а, због проблема који се јавља у насљеном месту Гоч, где је претходног дана дошло до нестанка струје због ветра који је био у појачању, те да струја није дошла ни јутрос, па сматра да је ово инфраструктурно питање неопходно решити у интересу житеља и свих посетилаца.

За Извод из записника са примедбом , гласало је 18 одборника и 1 одборник био уздржан, па је усвојен овај записник.

Са 19 гласова ''за'', утврђен је дневни ред у следећем

Д Н Е В Н И Р Е Д

1.Извештај о остварењу прихода и извршењу расхода буџета општине Врњачка Бања у периоду 1.1. – 30.9.2019.године

2. Ребаланс Одлуке о буџету општине Врњачка Бања за 2019.годину

3.Одлука о одређивању зона и најопремљенијих зона на територији општине Врњачка Бања

4.Одлука о покретању процеса израде локалног акционог плана запошљавања општине Врњачка Бања за 2020. годину

5.Одлука о изменама и допунама Одлуке о накнадама за рад и путним трошковима одборника,чланова Општинског већа, радних тела Скупштине општине Врњачка Бања

# 6.Одлука о повећању основног капитала Јавног комуналног предузећа ''Бањско зеленило и чистоћа'' Врњачка Бања

7. Одлука о отуђењу грађевинског земљишта из јавне својине општине непосредном погодбом сувласнику и размени непокретности са сувласником

8. Одлука о прибављању непокретности на кп.бр.3464/2 и 3464/1 КО Врњачка Бања у јавну својину општине Врњачка Бања

9. Одлука о прибављању и отуђењу земљишта путем размене између општине Врњачка Бања и предузећа ''Техномаг'' Краљево

10. Одлука о прибављању и отуђењу земљишта путем размене између општине Врњачка Бања и Алибеговић Бојане и Јовановић Еме из Београда и Павловић Милутина из Грабовца

11. Информација која се односи на грант Уговор и Споразум о сарадњи на реализацији пројекта Иновативна мера ''Обука-пракса-посао'' за Роме из Врњачке Бање

.12. Извештај о пословању ЈП ''Шуме-Гоч'' Врњачка Бања за 2018.годину

-Финансијски извештај и Извештај независног ревизора о обављеној ревизији финансијског извештаја ЈП ''Шуме-Гоч'' за 2018.годину

-Одлука Надзорног одбора ЈП ''Шуме-Гоч'' Врњачка Бања о расподели добити

13.Прве измене Програма пословања ЈП за газдовање заштитним шумама Врњачке Бање ''Шуме-Гоч'' Врњачка Бања за 2019.годину

- Решење о допуни Решења о давању сагласности на Ценовник JП ''Шуме-Гоч'' Врњачка Бања за 2019.годину

14. Решење о давању сагласности на одлуку Надзорног одбора ЈП ''Нови Аутопревоз'' о повећању основног капитала

15.Давање сагласности на Одлуку о изменама и допунама Статута ЈП ''Нови Аутопревоз'' Врњачка Бања

16.Измене и допуне Ценовника Јавног предузећа за превоз путника и транспорт робе ''Нови Аутопревоз'' Врњачка Бања

17.Измене и допуне Програма пословања ЈКП ''Бањско зеленило и чистоћа'' за 2019.годину

18.Измене Плана и програма пословања са програмом опште туристичке пропаганде Установе Туристичка организација Врњачка Бања за 2019.годину

19. Измене Програма пословања Културног центра за 2019.годину

20. Измене Програма пословања Спортског центра за 2019.годину

21. Измена Програма рада Општинске стамбене агенције за 2019.годину

22.Измене Програма рада Народне библиотеке ''Др Душан Радић'' Врњачка Бања за 2019.годину

23. Измене Програма активности Црвеног крста Врњачка Бања са финансијским планом за 2019.годину

24. Избор и именовања

А)- Разрешење члана Школског одбора ОШ ''Попински борци'' Врњачка Бања, испред родитеља и

- Именовање члана Школског одбора ОШ ''Попински борци'' Врњачка Бања, испред родитеља

Б) - Разрешење члана Школског одбора Гимназије Врњачка Бања, испред родитеља и

- Именовање члана Школског одбора Гимназије Врњачка Бања, испред родитеља

В) - Разрешење члана Школског одбора Угоститељско туристичке школе Врњачка Бања, испред родитеља и

- Именовање члана Школског одбора Угоститељско туристичке школе Врњачка Бања, испред родитеља

Г)- Разрешење члана Управног одбора ПУ ''Радост'' Врњачка Бања, испред локалне самоуправе и

- Именовање члана Управног одбора ПУ ''Радост'' Врњачка Бања, испред локалне самоуправе

25. Одборничка питања и одговори

ПРВА ТАЧКА

Председник СО је известио о предлогу Општинског већа и Бањског одбора, да Скупштина општине усвоји извештај, као у предложеном тексту.

Зоран Дунић, руководилац Одсека за буџет и финансије је известио о извршењу буџета за првих девет месеци 2019.године..

У дискусији су учествовали: Војислав Вујић, Бобан Ђуровић, Милан Плањанин Иван Џатић, Ненад Николић, Родољуб Џамић, Миљко Арсић, након чега је са 19 гласова ''за'', донет

З А К Љ У Ч А К

Усваја се Извештај о остварењу прихода и извршењу расхода буџета општине Врњачка Бања за период 1.1.2019.-30.9.2019.године, који је у складу са чл.76.ст.1. Закона о буџетском систему (''Сл.гласник РС'', бр. 54/2009, 73/2010, 101/2010, 101/2011, 93/2012, 62/2013, 63/2013 – испр.., 108/2013, 142/2014, 68/2015 – др. закон, 103/2015, 99/2016, 113/2017, 95/2018 и 31/2019), организациона јединица Општинске управе надлежна за послове финансија доставила Општинском већу, које је сагласно ст.3. наведене одредбе закона, овај извештај усвојило у Извештају бр.400-3084/19 од 30.10. 2019.године и доставило Скупштини општине.

ДРУГА ТАЧКА

Председник СО је известио о предлогу Општинског већа и Бањског одбора, да Скупштина општине донесе Ребаланс, као у предложеном тексту.

Зоран Дунић, руководилац Одсека за буџет и финансије је образложио ову одлуку.

У дискусији су учествовали: Војислав Вуји, Бобан Ђуровић, Иван Џатић,.

Како је 13 сати, председник СО је дао на гласање предлог да се настави са радом док се ова тачка не заврши, који предлог је прихваћен са 18 гласова ''за''.

Након дискусије Родољуба Џамића, је утврђен кворум који чине 20 одборника.

Са 19 гласова ''за'' донет је

РЕБАЛАНС

ОДЛУКЕ О БУЏЕТУ ОПШТИНЕ ВРЊАЧКА БАЊА ЗА 2019.ГОДИНУ

Затим је председник СО дао редовну паузу, која је трајала од 13,10 до 13,45 сати.

Након паузе је утврђено да је присутно 17 одборника.

ТРЕЋА ТАЧКА

Председник СО је известио о предлогу Општинског већа и Бањског одбора, који је предложио да се усвоји ова одлука, с тим

- да се у Зони 1 – Врњачка Бања 1, брише се тачка 28 – улица 13. Октобра (до раскрснице са улицом Цане Бабовић), код улице Липовачке додаје се текст – до кп.бр. 62/3 КО Липова (укључујући и исту), додаје се тачка 46. и гласи улица Боре Васиљевића, од границе са улицом Велибора Марковића до границе са улицом Хероја Маричића, додаје се тачка 49. која гласи – улица Зелени Булевар до раскрснице са улицом Јастребачком и улицом Владана Благојевића, додаје се тачка 50. која гласи – улица Олимпијска до раскрснице са улицом Милоша Обилића.

- У Зони 2 – Врњачка Бања 2 – у тачки 27. после текста „улица Зелени Булевар“ додаје се текст „од раскрснице са улицом Јастребачком и улицом Владана Благојевића“ , у тачки 41. улица Олимпијска брише се КО Врњачка Бања, а додаје текст „од раскрснице са улицом Милоша Обилића“, брише се тачка 70 – улица Пештерска.

- У Зони 6 – Зона Липова у загради треба да стоји текст (осим Липовачке улице до кп.бр.62/3 КО Липова укључујући исту).

Како дискусдије није било, за предлог одлуке са примедбама Одбора, гласало је 17 одборниа и донета је

ОДЛУКА

О ОДРЕЂИВАЊУ ЗОНА И НАЈОПРЕМЉЕНИЈИХ

ЗОНА НА ТЕРИТОРИЈИ ОПШТИНЕ ВРЊАЧКА БАЊА

ЧЕТВРТА ТАЧКА

Председник СО је известио о предлогу Општинског већа и Бањског одбора, да Скупштина општине донесе ову одлуку, као у предложеном тексту.

У дискусији су учествовали Родољуб Џамић и Иван Џатић, након чега је са 17 гласова ''за'', доната

ОДЛУКА

О ПОКРЕТАЊУ ПРОЦЕСА ИЗРАДЕ ЛОКАЛНОГ АКЦИОНОГ ПЛАНА ЗАПОШЉАВАЊА

ОПШТИНЕ ВРЊАЧКА БАЊА ЗА 2020. ГОДИНУ

ПЕТА ТАЧКА

Председник СО је известио о предлогу Општинског већа и Одбора за административно мандатна питања, да Скупштина општине донесе ову одлуку, као у предложеном тексту.

Како дискусије није било, са 17 гласова ''за'' је донета

О Д Л У К А

О ИЗМЕНАМА И ДОПУНАМА ОДЛУКЕ О НАКНАДАМА ЗА РАД И ПУТНИМ ТРОШКОВИМА ОДБОРНИКА,ЧЛАНОВА ОПШТИНСКОГ ВЕЋА, РАДНИХ ТЕЛА СКУПШТИНЕ ОПШТИНЕ ВРЊАЧКА БАЊА

ШЕСТА ТАЧКА

Председник СО је известио о предлогу Општинског већа и Бањског одбора, да Скупштина општине донесе ову одлуку, као у предложеном тексту.

Након дискусије Родољуба Џамића, са 17 гласова ''за'' је донета

ОДЛУКА

# О ПОВЕЋАЊУ ОСНОВНОГ КАПИТАЛА ЈАВНОГ КОМУНАЛНОГ ПРЕДУЗЕЋА ''БАЊСКО ЗЕЛЕНИЛО И ЧИСТОЋА'' ВРЊАЧКА БАЊА

СЕДМА ТАЧКА

Председник СО је известио о предлогу Општинског већа и Одбора за административно мандатна питања , да Скупштина општине донесе ову одлуку, као у предложеном тексту.

Родољуб Џамић, је рекао да је Одбор разматрао одлуке од 7.до 10.тачке и предложио Скупштини да исте усвоји, након чега је са 17 гласова ''за'' донета

О Д Л У К А

О ОТУЂЕЊУ ГРАЂЕВИНСКОГ ЗЕМЉИШТА ИЗ ЈАВНЕ СВОЈИНЕ ОПШТИНЕ НЕПОСРЕДНОМ ПОГОДБОМ СУВЛАСНИКУ И РАЗМЕНИ НЕПОКРЕТНОСТИ СА СУВЛАСНИКОМ

ОСМА ТАЧКА

Председник СО је известио о предлогу Општинског већа и Одбора за административно мандатна питања, да Скупштина општине донесе ову одлуку, као у предложеном тексту.

Како дискусије није било , са 17 гласова ''за'' је донета

ОДЛУКА

О ПРИБАВЉАЊУ НЕПОКРЕТНОСТИ НА КП.БР.3464/2 И 3464/1 КО ВРЊАЧКА БАЊА У ЈАВНУ СВОЈИНУ ОПШТИНЕ ВРЊАЧКА БАЊА

ДЕВЕТА ТАЧКА

Председник СО је известио о предлогу Општинског већа и Одбора за административно мандатна питања, да Скупштина општине донесе ову одлуку, као у предложеном тексту.

Како дискусије није било , са 17 гласова ''за'' је донета

ОДЛУКА

О ПРИБАВЉАЊУ И ОТУЂЕЊУ ЗЕМЉИШТА ПУТЕМ РАЗМЕНЕ ИЗМЕЂУ ОПШТИНЕ ВРЊАЧКА БАЊА И ПРЕДУЗЕЋА ''ТЕХНОМАГ'' КРАЉЕВО

ДЕСЕТА ТАЧКА

Председник СО је известио о предлогу Општинског већа и Одбора за административно мандатна питања, да Скупштина општине донесе ову одлуку, као у предложеном тексту.

Како дискусије није било, са 17 гласова ''за'' је донета

ОДЛУКА

о прибављању и отуђењу земљишта путем размене између општине Врњачка Бања и Алибеговић Бојане и Јовановић Еме из Београда и Павловић Милутина из Грабовца

ЈЕДАНЕСТА ТАЧКА

Председник СО је известио о предлогу Општинског већа и Бањског одбора, да Скупштина општине усвоји извештај

Како дискусије није било , са 17 гласова ''за'' је донет

З А К Љ У Ч А К

Усваја се Информација Општинске управе бр.110-282/19 од 28.10.2019.године која се односи на грант Уговор и Споразум о сарадњи на реализацији пројекта Иновативна мера ''Обука-пракса-посао'' за Роме из Врњачке Бање.

Скупштина општине је упозната да је општина Врњачка Бања, потписала грант Уговор са Сталном конференцијом градова и општина –Уговор о субвенцији-Спољне активности Европске уније-бр.601/20 од 3.9.2019.године.

Скупштина општине је упозната да је општина Врњачка Бања као координатор пројекта Иновативна мера ''Обука-пракса-посао'' за Роме из Врњачке Бање у оквиру ''Програма подршке ЕУ инклузији Рома-Оснаживање локалних заједница за инклузију Рома'', коју спроводи СКГО, а суфинансира Европска унија, закључила Споразум о сарадњи на реализацији овог пројекта са Удружењем грађана ''Кортекс'' Врњачка Бања и Повереништва Савеза самосталних синдиката општине Врњачка Бања, као корисницима пројекта, заведен под бр.110-282/19 од 25.9.2019.године.

Саставни део овог закључка чине Грант Уговор и Споразум из става 1.и 2.овог закључка.

ДВАНЕСТА ТАЧКА

Председник СО је известио о предлогу Општинског већа и Бањског одбора, да Скупштина општине усвоји извештај, упозна се са мишљем ревизора и да сагласност на расподелу добити.

Након дискусије Родољуба Џамића, са 17 гласова ''за'' су донета акта

З А К Љ У Ч А К

1. Усваја се Извештај о пословању ЈП за газдовање заштитним шумама Врњачке Бање ''Шуме-Гоч'' Врњачка Бања за 2018.годину који је усвојио Надзорни одбор овог предузећа одлуком бр. 01-1199/1 од 27.6.2019.године.

2. Скупштина општине је упозната са Финансијским извештајем ЈП ''Шуме-Гоч'' за 2018.годину усвојен одлуком Надзорног одбора бр.01-1177 од 27.6.2019.године са Извештајем независног ревизора о обављеној ревизији финансијских извештаја ЈП за газдовање заштитним шумама Врњачке Бање ''Шуме-Гоч'' Врњачка Бања за 2018.годину, који је усвојен одлуком Надзорног одбора бр.01-1176 од 27.6.2019.године.

3. Даје се сагласност на Одлуку Надзорног одбора ЈП за газдовањем заштитним шумама Врњачке Бање ''Шуме-Гоч'' Врњачка Бања о расподели добити исказаном у финансијском извештају за 2018.годину, бр.01-1175 од 27.6.2019.године.

ТРИНЕСТА ТАЧКА

Председник СО је известио о предлогу Општинског већа и Бањског одбора, да Скупштина општине да сагласност на измене Програма

Како дискусије није било, са 17 гласова ''за'' је донето

Р Е Ш Е Њ Е

Даје се сагласност на Прве измене Програма пословања ЈП за газдовање заштитним шумама Врњачке Бање ''Шуме-Гоч'' Врњачка Бања за 2019.годину, бр.01-1337 од 30.7.2019.године, које је усвојио Надзорни одбор ЈП ''Шуме-Гоч'', одлуком бр.01-1341 од 31.7.2019.године.

Председник СО је известио о предлогу Општинског већа и Бањског одбора, да Скупштина општине да сагласност на допуни Решења о Ценовнику ЈП ''Шуме-Гоч''

Како дискусије није било, са 17 гласова ''за'' је донето

Р Е Ш Е Њ Е

Скупштина општине Врњачка Бања је решењем бр. 38-3/19 од 30.1.2019.године дала сагласност на Ценовник ЈП за газдовање заштитним шумама Врњачке Бање ''Шуме-Гоч'' Врњачка Бања бр.01-1976 од 30.11.2018.године, који је усвојио Надзорни одбор предузећа одлуком бр.01-1976/1 од 30.11.2018.године и који ступа на снагу давањем ове сагласности.

Овим Решењем се врши допуна решења из тачке 1.тако што се у тачки 3. на крају реченице се ставља зарез и додаје текст: ''а примењиваће се од 1.1.2019.године.''

ЧЕТРНЕСТА ТАЧКА

Председник СО је известио о предлогу Општинског већа и Бањског одбора, да Скупштина општине да сагласност на Одлуку о повећању капитала

Како дискусије није било, са 17 гласова ''за'' је донето

Р Е Ш Е Њ Е

Даје се сагласност на Одлуку Надзорног одбора Јавног предузећа за превоз путника и транспорт робе ''Нови Аутопревоз'' Врњачка Бања, бр.4476/19 од 31.10.2019.године, којом је основни капитал друштва увећан у износу од 27.198.752,00 динара, на начин што се не врши увећање унетог и уписаног новчаног капитала у износу од 3.740.190,60 динара, а врши се увећање неновчаног капитала у износу од 27.198.752,00 динара у складу са Анексом бр.1. Уговора о улагању непокретности у јавној својини општине Врњачка Бања у основни капитал ЈП ''Нови Аутопревоз'', оверен код Јавног бележника у Врњачкој Бањи, под ОПУ:689/2019 и Проценом тржишне вредности непокретности која се улаже у основни капитал, сачињене од стране судског вештака за област грађевинарства Магделинић Душка од 8.8.2019.године.

На основу увећања капитала, из тачке 1. овог решења, укупна вредност новчаног капитала износи 3.740.190,60 динара, вредност неновчаног капитала износи 170.650.754,10 динара, што чини укупан основни капитал у износу од 174.390.944,70 динара.

Саставни део овог решења чине Уговор и Процена капитала из тачке 1. овог решења.

ПЕТНЕСТА ТАЧКА

Председник СО је известио о предлогу Општинског већа и Бањског одбора, да Скупштина општине да сагласност на Одлуку о измени и допуни Стаута

Како дискусије није било, са 17 гласова ''за'' је донето

Р Е Ш Е Њ Е

Даје се сагласност на Одлуку о изменама и допунама Статута Јавног предузећа за превоз путника и транспорт робе ''Нови Аутопревоз'' Врњачка Бања, бр.4477/2019 од 31.10.2019.године, која је усвојена одлуком Надзорног одбора овог предузећа, бр.4477/1/2019 од 31.10.2019.године.

ШЕСНЕСТА ТАЧКА

Председник СО је известио о предлогу Општинског већа и Бањског одбора, да Скупштина општине да сагласност на измене Ценовника ЈП ''Нови Аутопревоз''

Како дискусије није било, са 15 гласова ''за'' је донето

Р Е Ш Е Њ Е

Даје се сагласност на Одлуку о усвајању измена и допуна Ценовника Јавног предузећа за превоз путника и транспорт робе ''Нови Аутопревоз'' Врњачка Бања, коју је донео Надзорни одбор ЈП ''Нови Аутопревоз'' Врњачка Бања, под бр.3980/2019 од 30.9.2019.године, а којом су усвојене измене и допуне Ценовника овог предузећа бр.3980-1/2019 од 30.9.2019.године.

СЕДАМНЕСТА ТАЧКА

Председник СО је известио о предлогу Општинског већа, да Скупштина општине да сагласност на измене овог Програма

У дискусији су учествовали: Родољуб Џамић, Иван Џатић, Миљко Арсић, након чега је са 16 гласова ''за'' донето

Р Е Ш Е Њ Е

Даје се сагласност на измене и допуне Програма пословања ЈКП ''Бањско зеленило и чистоћа'' Врњачка Бања за 2019.годину, који је усвојио Надзорни одбор ЈКП ''Бањско зеленило и чистоћа'' одлуком бр.2993/1/2019 од 13.11.2019.године.

ОСАМНЕСТА ТАЧКА

Председник СО је известио о предлогу Општинског већа, да Скупштина општине да сагласност на измене Програма

У дискусији су учествовали: Родољуб Џамић, Дане Станојчић, Иван Џатић, Иван Трифуновић, известилац који је одговарао на питања, након чега је са са 17 гласова ''за'' донето

Р Е Ш Е Њ Е

Даје се сагласност на Пете измене Плана и програма рада и Програма опште туристичке пропаганде са Финансијским планом Установе Туристичка организација Врњачка Бања за 2019.годину, који је усвојио Управни одбор ове установе одлуком бр.1750/19 од 13.11.2019.године.

ДЕВЕТНЕСТА ТАЧКА

Председник СО је известио о предлогу Општинског већа, да Скупштина општине да сагласност на измене Програма

Како дискусије није било, са 17 гласова ''за'' је донето

Р Е Ш Е Њ Е

Даје се сагласност на измене Програма пословања Установе Културни центар Врњачка Бања за 2019.годину, са финансијским планом за 2019.годину, који је усвојио Управни одбор Културног центра одлуком бр.УО-1604 од 13.11.2019.године.

ДВАДЕСЕТА ТАЧКА

Председник СО је известио о предлогу Општинског већа, да Скупштина општине да сагласност на измене Програма

Како дискусије није било, са 17 гласова ''за'' је донето

Р Е Ш Е Њ Е

Даје се сагласност на Шесте измене Програма рада Установе Спортски центар Врњачка Бања за 2019.годину, који је усвојио Управни одбор Спортског центра одлуком бр.01-691/19 од 13.11.2019.године.

ДВАДЕСЕТПРВА ТАЧКА

Председник СО је известио о предлогу Општинског већа, да Скупштина општине да сагласност на измене Програма

Како дискусије није било, са 17 гласова ''за'' је донето

Р Е Ш Е Њ Е

Даје се сагласност на Четврте измене Програма пословања Општинске стамбене агенције општине Врњачка Бања за 2019.годину, који је усвојио Управни одбор ове Агенције одлуком бр.35-1926/19 од 13.11.2019.године.

ДВАДЕСЕТДРУГА ТАЧКА

Председник СО је известио о предлогу Општинског већа, да Скупштина општине да сагласност на измене Програма

Како дискусије није било, са 17 гласова ''за'' је донето

Р Е Ш Е Њ Е

Даје се сагласност на измене Програма рада са Четвртим изменама Финансијског плана Народне библиотеке ''Др Душан Радић'' Врњачка Бања за 2019.годину, који је усвојио Управни одбор Народне библиотеке одлуком бр.01-991/2019 од 13.11.2019.године.

ДВАДЕСЕТТРЕЋА ТАЧКА

Председник СО је известио о предлогу Општинског већа, да Скупштина општине да сагласност на измене Програма.

Слободан Дишовић, секретар Црвеног крста је известио о измени Програма активности ове организације.

Како дискусије није било, једногласно је донето

Р Е Ш Е Њ Е

Даје се сагласност на измене Програма активности Црвеног крста Врњачка Бања са Финансијским планом за 2019.годину, заведен под бр.510/1.

ДВАДЕСЕТЧЕТВРТА ТАЧКА

А) Председник СО је известио о предлогу за разрешење члана Школског одбора ОШ ''Попински борци'' Врњачка Бања, испред родитеља, који је прихваћен једногласно и предлогу за именовање, који је прихваћен једногласно, па је донето

Р Е Ш Е Њ Е

Разрешава се Слађана Поповић, дужности члана Школског одбора ОШ ''Попински борци'' Врњачка Бања, због наступања услова из из чл.116.став 9.тачка 2. Закона о основама система образовања и васпитања (''Сл.гласник РС'', бр.88/17, 27/18-др.закон и 10/19), обзиром да је именована стекла статус запосленог у овој школи.

Именује се Предраг Башић, за члана Школског одбора ОШ ''Попински борци'' Врњачка Бања, испред Савета родитеља.

Б) Председник СО је известио о предлогу за разрешење члана Школског одбора Гимназије Врњачка Бања, испред родитеља, који је прихваћен једногласно и предлогу за именовање, који је прихваћен једногласно, па је донето

Р Е Ш Е Њ Е

Разрешава се Данијела Младеновић, дужности члана Школског одбора Гимназије Врњачка Бања, због наступања услова из из чл.117.став 3.тачка 4. Закона о основама система образовања и васпитања (''Сл.гласник РС'', бр.88/17, 27/18-др.закон и 10/19), односно због престанка основа по којем је именована.

Именује се Ђорђе Страњанац, за члана Школског одбора Гимназије Врњачка Бања, испред Савета родитеља.

В) Председник СО је известио о предлогу за разрешење члана Школског одбора Угоститељско туристичке школе Врњачка Бања, испред родитеља, који је једногласно прихваћен и предлог за именовање, који је прихваћен једногласно, па је донето

Р Е Ш Е Њ Е

Разрешава се Љубиша Ђенадић, дужности члана Школског одбора Угоститељско туристичке школе са Домом ученика Врњачка Бања, због наступања услова из из чл.117.став 3.тачка 4. Закона о основама система образовања и васпитања (''Сл.гласник РС'', бр.88/17, 27/18-др.закон и 10/19), односно због престанка основа по којем је именован.

Именује се Виолета Јелићанин, за члана Школског одбора Угоститељско туристичке школе са Домом ученика Врњачка Бања, испред Савета родитеља.

Г) Председник СО је известио о предлогу за разрешење члана Управног одбора ПУ ''Радост'' Врњачка Бања, испред локалне самоуправе, који је једногласно прихваћен и предлогу за именовање, који је једногласно прихваћен, те је донето

Р Е Ш Е Њ Е

Разрешава се Милан Петковић, дужности члана Управног одбора Предшколске установе "Радост" Врњачка Бања, због наступања услова из из чл.116.став 9.тачка 2. Закона о основама система образовања и васпитања (''Сл.гласник РС'', бр.88/17, 27/18-др.закон и 10/19), обзиром да је именовани постао родитељ детета које похађа ову установу .

Именује се Вања Лазовић, дипл.правник за члана Управног одбора Предшколске установе "Радост" Врњачка Бања, испред локалне самоуправе.

Како других питања и предлога није било, седница је завршена у 14,30 сати

Записник обрадила, ПРЕДСЕДНИК СО

Зам.секретара СО Иван Радовић,с.р.

Гајшек Олгица